L’Espanyol, a prova al Bernabéu\nL’Espanyol té comptes pendents amb el Reial Madrid i el Santiago Bernabéu. Les estadístiques parlen soles. Els blanc-i-blaus han encaixat 14 gols i no n’han fet cap en els últims tres partits contra el Madrid. L’equip necessita deixar enrere el passat i aquest dissabte (16:15 hores / beIN Sports LaLiga) té una oportunitat per fer-ho.\nQuique Sánchez Flores ja sap què és jugar i perdre contra el Madrid. Aquesta temporada, els gols de James Rodríguez i Karim Benzema van fer volar els tres punts de Cornellà. Aquell partit es va jugar en el marc de la reconstrucció d’un equip que consumia les jornades cimentant una base sòlida, per créixer i desenvolupar una identitat. La paciència i la confiança en Quique han transformat aquell Espanyol indolent en un equip sòlid, compacte i coneixedor de les seves virtuts.\nCoixos a la dreta\nAra, l’Espanyol té l'ocasió per confirmar-se i trencar una sequera sense guanyar al Bernabéu que ja fa 21 anys que dura. Per trencar amb el passat, Quique tindrà les baixes de Javi López, Víctor Sánchez i Marc Navarro. Curiosament, les tres alternatives de l’entrenador per al lateral dret. És per això que el tècnic haurà de buscar una solució d’emergència per completar la línia defensiva. El central mexicà Diego Reyes té tots els números per ocupar la banda dreta.\nPablo Piatti, dubte fins a última hora per una fissura cranial, ha entrat a la llista de 19 convocats tot i que Quique no s’ha atrevit a pronosticar si serà titular. Per la resta, no es preveuen novetats en un equip que es compacta amb el pas dels dies. L’última derrota contra la Reial Societat s’ha de convertir en un sotrac en el camí. Un camí per on avança sense pressa però sense pausa.\nAls blanc-i-blaus els espera un Reial Madrid amb més moral que joc. Els de Zinedine Zidane tenen un peu als quarts de final de la Champions després de guanyar el Nàpols i són líders en solitari a la Lliga amb dos partits menys. El panorama seria pràcticament idíl·lic si no fos per l’eliminació a la Copa del Rei. Per jugar contra l’Espanyol, a més, recuperen un futbolista capital: Gareth Bale.\nBale va haver de passar per quiròfan després de luxar-se els tendons del turmell dret contra l’Sporting de Gijón, el passat 22 de novembre. Han passat gairebé tres mesos i el Madrid ha sabut competir sense el gal·lès. Aquest dissabte el futbolista torna a una convocatòria. “La nostra idea és que tingui minuts”, ha confirmat Zidane en roda de premsa.\nLa inclusió de Bale contrasta amb les absències per decisió tècnica de Keylor Navas, Karim Benzema i Luka Modric. Als tres futbolistes se’ls uneix Sergio Ramos, baixa per un cop al maluc. El Madrid , doncs, farà jugar la segona unitat per mantenir intacta l’avantatge sobre el Barça a la Lliga. Un al·licient més per confiar en el paper de l’Espanyol.\nCopa del Rei Els àrbitres donen ales al Madrid de bàsquet El Nacional\nChampions league L'empipada de Luis Enrique amb un periodista de TV3 El Nacional


A Nou Barris Activa us donem suport per passar de la idea a l’acció.\nSi sou de Nou Barris o voleu emprendre al districte, us assessorem en la concreció de la vostra idea, en l’elaboració del pla d’empresa i en la posada en marxa del negoci o projecte\nTambé us connectarem amb la resta de serveis d’emprenedoria de Barcelona Activa\nCom funciona l'Assessorament a Nou Barris Activa?\nApunteu-vos a la sessió informativa\nPer accedir als assessoraments personalitzats és necessari fer una primera sessió informativa. En aquesta sessió us donarem una visió general dels recursos de Barcelona Activa, de les eines en línia i del catàleg formatiu\nSom la porta d’entrada del vostre projecte\nUs assessorem en tot allò que necessiteu: el desenvolupament de la idea, l’estudi de mercat i de viabilitat financera, tràmits i llicències, recerca de finançament, formació, fórmules d’intercooperació... També podem certificar el vostre pla d’empresa.\nI tot iaxò ho fem des de l'equipament de Nou Barris Activa (c/Villalba delsArcs 39-41)\nEs realitzen diàriament de forma presencial i online\nVosaltres sou protagonistes de la vostra iniciativa. Els assessoraments s’adapten al ritme de maduració del vostre projecte i a la vostra disponibilitat.\nUs oferim assessoraments presencials o telemàtics per ajustar el nostre servei a les vostres disponibilitats.\nDATES DISPONIBLES PER L’ASSESSORAMENT A NOU BARRIS\nSi no tenim dates disponibles contacta'ns a punteconomicnb@barcelonactiva.cat i et donarem una cita el més aviat possible. Recordeu que per demanar cita a aquests asessoraments abans cal fer la sessió informativa


Caixa de trons: El primer pastís de l'Arnau i el meu primer de fondant!\nEl primer pastís de l'Arnau i el meu primer de fondant!\nEl divendres ja va fer un any que vam veure l'Arnau per primer cop! I com que aquesta ocasió s'ho mereixia, vaig elaborar un pastís de fondant molt vistós.\nPer fer els pans de pessic (en vaig fer servir dos que vaig retallar una miqueta), vaig seguir la recepta que podeu veure aquí i que seguidament us explico.\nPastís de fondant vermell i blanc\nPer als pans de pessic amb motllo de 24 cm:\n~ 400 gr. de mantega a temperatura ambient\n~ 400 gr. de sucre\n~ 600 gr. de farina: 200 gr. dc'integral i 400 gr. de blanca\n~ 8 ous\n~ una cullaredeta de sucre de vainilla\nPer a la crema del farcit i de l'exterior:\n~ 125 gr. de crema de formatge tipus Philadelphia\n~ 300 gr. de sucre llustre\n~ 60 gr. de mantega sense sal a temperatura ambient\n~ 1/2 pot de melmelada de gerds\n~ 1 paquet de fondant blanc\n~ 1 paquet de fondant vermell\nComençarem la recepta tamisant la farina blanca i el sobre de llevat, després ajuntarem la farina integral i ho reservarem. Posarem la mantega i el sucre (on ja haurem posat la culleradeta de sucre de vainilla) en un bol gran i ho batrem uns 5 minuts amb la baterdora elèctrica (sinó a mà és clar!), fins que blanquegi. Llavors anirem afegint els ous un a un fins a fer els 8 de la recepta, i un cop es vegi la mescla homogènia es va afegint la farina a cullerades grans i a poc a poc, que la barreja les vagi absorvint. Veureu que queda una massa molt espessa, de fet per posar-ho al motlle necessitarem una espàtula per repartir-la uniformement, després amb l'escalfor ella mateixa s'anivella. La massa de la recepta serveix per fer dos bases de la mateixa mida i després muntar-les una sobre l'altre.\nUn cop tenim els pans de pessic cuits, si voleu i si estan una mica torrats, els retalleu pels voltants i per la base. Jo el tros de sota l'he retallat per fer-lo pla i en canvi el que anava a dalt l'he deixat amb la forma arrodonida natural de qualsevol pastís. Reservem els dos pastissos. Fins aquí ho podeu fer el dia abans de la celebració, i la part que ve ara, el mateix dia.\nAbans de farcir els pans de pessic i si veiem que estan una mica eixuts, farem una mica d'almíbar (1 tassa de sucre i una tassa d'aigua durant uns 15 minuts al foc remenant) i mullarem amb compte el pa de pessic abans de posar-li la crema. Per farcir a dins i embolcallar per fora, he fet una crema de formatge amb melmelada de gerds. Amb la batedora barregeu primer la mantega, el sucre llustre i el formatge i un cop està cremós i consistent s'afegeix la melmelada. Ja tenim a punt la barreja per al pastís. El farcim i el cobrim per l'exterior fins que el tinguem tot empastifat.\nAra ha arribat el moment del fondant. És una material molt divertit i molt moldejable. El que és important és treballar sobre una superfície neta i seca i tirar una mica de sucre llustre per evitar que s'enganxi. Agafem els trossos de fondant i els aplanem amb el rodet de cuiner. El tros blanc és el que cobreix tot el pastís, així que l'haurem d'aixefar fins que estigui ben fi, amb compte i amb l'ajut d'una espàtula el retirarem i el disposarem a sobre del pastis. A poc a poc amb els dits l'anirem aplanant i alisant. Sempre ens quedarà alguna imperfecció que taparem posteriorment amb el fondant vermell. Un cop tenim el pastís tot cobret i blanc, treballarem el fondant vermell i farem el disseny que prèviament haurem pensat. En el meu cas, la idea és que s'assemblés a una pilota de platja. Ja veieu que el resultat és molt vistós i la veritat és que molt bó també.\nPublicat per Silvia May a 8:39


"Els ajuntaments estem aigua al coll, necessitem cobrar els deutes de la Generalitat" - La Veu del País Valencià\nDilluns, 4 de febrer a les 00:00h\n"Els ajuntaments estem aigua al coll, necessitem cobrar els deutes de la Generalitat"\nElena Bastidas , presidenta de la Federació Valenciana de Municipis i Províncies (FVMP) i alcaldessa d’Alzira\nPorta 10 anys com a alcaldessa d’Alzira i una legislatura i mitja com a presidenta de la FVMP. Elena Bastidas ens rep al seu despatx d’alcaldia per tractar la problemàtica financera dels ajuntaments valencians. Mentrestant, a la porta, esperen uns periodistes d’una cadena de televisió alemanya. Li faran una entrevista per la iniciativa d’Alzira d’expropiar vivendes abandonades i llogar-les a persones desnonades per 50 euros al mes.\n-Què és la Federació Valenciana de Municipis i Províncies (FVMP) i per a què serveix?\n-És una entitat que treballa per aglutinar tot el municipalisme valencià. Està formada per tots el municipis valencians, per les tres diputacions i les mancomunitats. L’objectiu principal de la FVMP és defensar el municipalisme davant la resta d’institucions.\n-Com està la situació actual dels municipis valencians?\n-(Sospira) En estos moments la situació es crítica. Val a dir que la Llei de sostenibilitat aprovada pel Govern central ha marcat i ha condicionat la situació econòmica de molts ajuntaments. Ara bé, açò no hauria de comportar, ni molt menys, una opinió negativa per part dels ciutadans ja que els ajuntaments no han sigut únicament i exclusivament els responsables o generadors de la crisi. Pel que fa al dèficit, justament les administracions locals hem fet una contribució mínima. Siga o no competència nostra, el sacrifici i el treball diari que portem a terme és molt gran. Espere que es resolga prompte el finançament local per estabilitzar la situació dels nostres ajuntaments.\n-Si la Generalitat no paga prompte el deute als ajuntaments, què pot passar?\n-Ens deuen uns 300 milions d’euros. Però ara, em permetràs que siga optimista, és inherent a la meua persona. Jo estic en contacte permanent amb el vicepresident del Consell i no pare de reclamar-li un calendari de pagament per als municipis. Estem a l’espera que arriben tots els fons del FLA (Fons de Liquiditat Autonòmica) perquè els ajuntaments cobren. Ja s’ha fet una bestreta a uns quants ajuntaments en referència al 2010, i esperem també el 2011 i 2012.\n-Com està la situació del finançament per part de l’Estat?\n-Nosaltres tenim una fórmula contemplada en la Llei d’hisendes locals que determina el nostre finançament, que va en funció de la càrrega impositiva i del nombre d’habitants, i això, ens proporciona uns recursos. El que ocorre és que els ajuntaments hem agafat una sèrie de competències impròpies. Per això cal que es clarifiquen totes les funcions legalment establertes i l’accés als recursos. Tenim una llei anacrònica de l’any 1985 amb competències impròpies i ara, caldria actualitzar-la perquè ens marcara clarament el finançament.\n-Pel que fa a la Llei de finançament local valenciana encara no s’ha ficat en marxa…\n-Nosaltres tenim la Llei de règim local valencià i la veritat és que s’hi contempla la creació d’un fons de cooperació municipal. Pense que hi ha voluntat política de crear eixe fons, però des de la FVMP hem de reclamar i posar èmfasi perquè l’executiu valencià la desenvolupe.\n-Els Ajuntaments valencians han aprovat una moció de la FVMP per reclamar el deute a la Generalitat.\n-Tenim un inconvenient i és que al mateix Fons de Liquiditat Autonòmica (FLA) existeix una prelació de pagaments: sanitat, educació, dependència... Els ajuntaments estem a la cua d’eixos pagaments. Per això exigim que se’ns done un caràcter prioritari perquè sinó els diners no arribaran, és a dir, els ajuntaments continuaríem sent els últims. Jo personalment li vaig dir al ministre Montoro que els haurien d’incloure i passar-los a caràcter de preferent. Tal vegada, d’esta manera deixaríem d’estar a la cua i podríem cobrar.\n-Estan els ajuntament aigua al coll?\n-(Torna a sospirar). Sí, estem aigua al coll, necessitem cobrar els deutes de la Generalitat i altres administracions. Jo crec que el més urgent és canviar la Llei d’hisenda local, com també reformar la llei d’administració local per evitar duplicitats en les competències. Un exemple, un 30% dels recursos públics dels ajuntaments són per cobrir competències que, en principi, són d’altres administracions. Jo li demane al Govern que faça el favor d’aclarir en la llei totes estes qüestions.\n-Hi ha una proposta del Govern de Rajoy que pretén retallar el nombre de regidors dels ajuntaments. Vosté què en pensa?\n-Sempre he diferenciat que si la intenció es reduir els costos econòmics crec que amb esta mesura no s’aconseguirà res. En el cas dels ajuntaments valencians, el 90% dels regidors no tenen cap retribució econòmica. Ara, si l’objectiu és també aprimar l’administració, jo t’he de dir, que també hi estic d’acord, però tota l’administració i no sols la local.\n-Durant la setmana, Alfonso Rus ha afirmat que no entenia que els 300 euros es donaren en sobres als diputats del PP en les Corts. Què pensa vosté?\n-Transparència (taxativa). Crec que la immensa part dels membres de tots els partits polítics són honrats, però cal prendre mesures en pro de la transparència perquè nosaltres som servidors públics. Una cosa, Xavi, l’altre dia em preguntaven si jo estava ben remunerada. Jo sempre he sigut i sóc molt clara, mai m’he amagat de dir el que cobre. El meu sou és de 2.900 euros, cobre molt o cobre poc? Depén, si u té una mentalitat empresarial i pensa que l’Ajuntament d’Alzira és la segona empresa de la ciutat, amb 400 treballadors i 47.000 clients i en base a uns resultats, tal vegada pensen que està molt ben pagat o mal pagat. Ara, una altra cosa, cada quatre anys la gent m’avalua. Jo sempre he sigut transparent respecte el tema. Pel que fa a la FVMP no cobre cap sou.\n-Per què creu que el País Valencià està marcat per la corrupció i el balafiament?\n-Jo sincerament, amb la ma al cor, crec hi ha casos puntuals i estos no tenen perquè marcar a tota la classe política, ni a totes les institucions valencianes, ni als cinc milions d’habitants. No és just. És cert que existeixen casos, alguns polítics romanen a l’espera que els determinen per part de la justícia. Si han tingut una activitat, presumptament il·lícita, eixes persones hauran de pagar amb totes les conseqüències, si són culpables. Però tot plegat, no hauria de servir d’argument per estendre a la resta de persones públiques, partits o institucions la mateixa condició. Ara bé, qui haja fet alguna cosa il·lícita que caiga sobre ell tot el pes de la llei.\n-Imagine’s vosté que fóra diputada en les Corts i tinguera deu companys de partit imputats per casos de corrupció al seu costat. Què pensaria?\n-Opine que el president del partit, Alberto Fabra, ha actuat i els ha apartat de qualsevol responsabilitat del grup parlamentari. Crec que és l’actuació correcta.\n-Parlem d’Alzira i del tema mediàtic de les expropiacions de cases abandonades i el lloguer de 50 euros al mes per a persones desnonades. Com va sorgir la idea?\n-La idea la portem estudiant des de fa temps. La veritat és que els alcaldes som els que estem en primera línia i en contacte amb les necessitats de la gent, i malauradament, estem veient massa casos sagnants. Sóc de la teoria de què s’ha de donar un pas endavant. Ens estudiàrem la LUV i descobrírem que hi havia una eina urbanística que la podíem fer servir al servei d’aquells que més la necessiten. Esta via la trobàrem en el registre de solars i cases abandonades i de seguida pensàrem que era una bona solució, una esperança per a estes persones. Crec que este pla és extrapolable a la resta de l’Estat: desnonaments, problemàtica de la vivenda i la desocupació.\n-Però d’on eixen els recursos per portar endavant este pla?\n-(Riu). Vam tindre la sort. Haguérem pogut fer-ho del pressupost però vam aconseguir uns diners extra. Recaptarem per via executiva 400.000 euros de Bankia. Va ser un embargament de l’Ajuntament d’un compte de Bankia.\n-Alzira aposta des de fa molt de temps pel valencià i pels Premis Literaris que són un referent. Malgrat el que està caient conserven estos guardons.\n-Hem fet ajustos, però els premis són referència i són una marca per a Alzira molt important. Sóc partidària de mantrindre estos guardons. Així que, s’han ampliat a la modalitat de teatre i també s’ha adherit la UNED, però tot amb els ajustos econòmics corresponents. El més important és la línia de l’Ajuntament d’Alzira, en defensa de la cultura i del valencià. Des del consistori sempre treballarem estes qüestions d’identitat tan importants.\n- Si un dia li telefonara Fabra per fer-la consellera, què li respondria?\n-(Riu) Primer li donaria les gràcies, però ell sap que jo tinc vocació municipalista i he renunciat a ser diputada en les Corts. En estos moments tan difícils no s’entendria que jo estiguera tres dies al Parlament. La meua aspiració sempre ha sigut dedicar-me al meu poble i no em passa pel cap ser consellera.\n389 lectures Cap comentari Envia\nConcentració 'La Ribera pel Dret a l'Aigua' 13/jun/2013\nCarta als socis i sòcies d’AE-Agró Blogs\nEl jugador del CB Canàries repassa la seua trajectòria a Ràdio Alginet 28/mai/2013\nAmb 4 comentaris. 18.06.2013\nAlaquàs posa en marxa un projecte d’horts urbans ecològics\nAmb 1941 lectures. 28.05.2013\nAmb 1808 lectures. 15.06.2013\nAmb 1328 lectures. 28.05.2013\nAmb 1288 lectures. 29.05.2013\nI Festival de Teatre Clàssic de l’Alcúdia amb “Lisístrata” el 12 de juliol 18/jun/2013\nEl no-mort 18/jun/2013\nF. Mezquita Broch presenta ‘Regions sense distància’ Faura - Fotos Trobada d'Escoles


“Amb Marc Márquez hi haurà una gran rivalitat”\nENRTEVISTA A MAVERICK VIÑALES\nEl pilot empordanès té clar que l’objectiu pel 2017 “és guanyar el títol de MotoGP”\nMaverick Viñales, davant de la seva oficina a La Massana (Andorra) // QUIM SALVADOR\nActualitzada el 07-03-2017 01:05\nHem anat a Andorra a entrevistar el protagonista de l’hivern a MotoGP: Maverick Viñales, que després de fitxar per l’equip oficial Yamaha ha estat el més ràpid als tres entrenaments de pretemporada que s’han fet fins ara, a Valencia, Sepang i Phillip Island. El pilot de Roses, de 22 anys, explica a RAC1 que s’està preparant com mai per afrontar la temporada d’enguany:\nEm motiva que m’assenyalin com a favorit, i aquest any m’estic esforçant més amb la preparació física i amb la dieta amb l’objectiu de ser campió del món\nEncara queda un test de pretemporada, del 10 al 12 de març a Losail, abans que comenci el mundial l’últim cap de setmana d’aquest mes, també a Qatar. Fins ara l’empordanès de Yamaha i el campió Marc Márquez, amb Honda, són els pilots que estan més en forma i Viñales augura un duel pel títol de MotoGP entre catalans:\nCrec que hi haurà una gran rivalitat amb Márquez, de moment som els més forts de la pretemporada i pinta que hi haurà una guerra entre en Marc i jo. Serà divertit\nMarc Márquez és un adversari especialment dur a la lluita cos a cos, i Maverick Viñales té clar que per plantar-li cara haurà d’igualar l’agressivitat del cerverí:\nPel que he pogut veure, hauré de deixar anar els frens en moltes ocasions... entrar al màxim als revolts, perquè ell també és un pilot molt agressiu i m’ho posarà molt difícil. Per mi és important que els rivals sentin que sóc perillós\nMaverick Viñales també ha parlat del seu company d’equip, Valentino Rossi, que és el seu ídol d’infantesa:\nTant en Valentino com jo hem de ser intel.ligents i no caure en la guerra, això faria que la moto no evolucionés i guanyés un altre. Lluitar contra el meu ídol fa que em motivi més i vagi més enllà del límit\nEscolta aquí l’entrevista amb Maverick Viñales:\nMaverick Viñales, pilotant a Phillip Island // MOVISTAR YAMAHA MOTOGP


L'illa del Ter: Un petó de lluna\nPublicat per Dolors Clota a 19:06\nGLORY 6 d’octubre de 2018 a les 15:34\nEls Vilanovins tb som pescallunes, llunàtics i somiatruites perquè insistim a aconseguir fites difícils i no parem fins a aconseguir-les. Sempre ens han dit això: " llunàtics". De fet, allà hi va néixer en Macià " l'avi"...:D\nSera 7 d’octubre de 2018 a les 10:00\nLa lluna, a cas, sempre ha estat molt present en el moment de treballar l'hort. I jo ho he viscut en primera persona. Gràcies per les teves paraules tan ben escrites.\nMontserrat Barbera Cortes 7 d’octubre de 2018 a les 12:31\nGràcies Dolors, els teus escrits sempre tant magnífics.\nPep Serola 7 d’octubre de 2018 a les 22:22\nNo se m'acut millor companyia que en Mike Oldfield per estar a la lluna... És un altre lloc màgic on convé estar-s'hi de quan en quan!\nDe la iconografia de l'Artemís i la resta del faunari clàssic en podem parlar també un dia amb tranquil·litat. Només permetem recordar-te que la pobre Diana ( actualització romana de la pobre Artemísia que li va passar de tot a la vida ) va acabar convertint-se en un tema eròtic recurrent també per una anècdota d'un dia que es banyava i la va veure en Acteó. Erotisme i lluna també tenen molt a veure... Et deixo un enllaç d'un exemple a https://www.artehistoria.com/es/obra/diana-y-acteon-0 .\nBona nit i que tinguis bona lluna que és essencial per la calma d'esperit. La mala lluna pot ser tòxica i fatal per la salut.\nAquesta setmana hi fet falti al meu blog, molt malament...\nSRPent 7 de gener de 2019 a les 19:59\nAi, la lluna! Quants pensaments s'emporta de tots nosaltres...


El Girona juvenil diu adeu a les opcions de jugar la pròxima edició de la Copa del Rei - Diari de Girona\nEl Girona juvenil diu adeu a les opcions de jugar la pròxima edició de la Copa del Rei\nddg 26.03.2018 | 10:24\nL'equip dirigit per Àlex Marsal va caure derrotat per la mínima a casa davant el Cornellà i es va acomiadar així, a dues jornades pel final, de lluitar per la segona posició que dona dret a jugar la pròxima edició de la Copa del Rei.\nAhir, un solitari gol del visitant Kevin, al minut 9 de partit, en una de les dues ocasions que va tenir el Cornellà en tot el partit, va condemnar el conjunt gironí a dir a déu a les opcions de Copa després de completar, quan encara resten dos enfrontaments per disputar-se, d'una temporada magnífica.\nAhir, davant el conjunt del Baix Llobregat, el més normal hauria estat que el Girona hagués puntuat. Sobretot després de desaprofitar dues ocasions claríssimes. La primera al minut 39 del primer temps, quan Pedro fa fallar un u contra u davant el porter visitant i en el rebot posterior Girogi enviava la pilota als núvols. Ja a la segona meitat, al minut 74, Moha va fallar un penal o, més ben dit, el porter Pedro li va aturar per donar així la victòria al Cornellà.


Tailàndia famosa botiga [Àsia herba】pot comprar herbes medicinals Llaminadures 5 disponible! Un gran record♪ | nananavi.com\nTothom a Bangkok"Àsia herbes"i el famós servei de massatges botigues amb un munt?\nJaponès de gestió a Tailàndia"herbes", dedicada a la meravellosa massatge, Spa i botigues.\nAquesta vegada, tot 10 que es venen a les botigues,perfecte per a un record de la Asiàtic herbes productes originals descobrir el top 5\nHerbes i asiàtics\nBangkok Centre, Tailàndia"herbes"especialitzada en tractaments per a que els Japonesos gestió massatge Spa botiga.\nLa mitjanit fins a les 2 de la matinada en una vacant de la botiga munt, els visitants no només Tailandesos locals, per descomptat, els turistes del Japó és també molt popular,alguns dels serveis vendre popular saló de massatge.\nPopular a base d'herbes menú de rebre l'article es pot trobar aquí.\nEs va escalfar en el microones calent coixinets\nGanache de la plataforma\nCalenta coixinets, espatlla escalfar el"coll de coixí", i els ulls, es va escalfar a"el bloc"de 2 tipus.\nA casa en el microones per escalfar, i s'utilitzen una vegada i una altra a bons!\n18 tipus d'herbes tenen un autoimmunes poder i resistència per millorar l'efecte. S'escalfa poc a poc en un moment de prendre una respiració profunda, estar cansat i prendre-ho.\nSeus per a 1, els Records i 1 comprat♪en el microones durant 1 minut, i molt fàcil d'utilitzar! L'aroma de les següents 3 tipus.\n1 sobre de 400 baht (al voltant de 1.300 ien)\nSistema circulatori funcionant bé, i sentir-se inquiet a...... Tan freda i cansat quan\nAbans d'anar al llit i dormir. En la vida quotidiana de l'estrès em sentia en aquell moment.\nDes de metabolisme augment de la tensió muscular i nens.. Cansat músculs i alleujar el dolor quan vulgueu.\ndes oficial d'HP: https://asiaherbassociation.com/paccop/\nBus d'herbes pilota(per a la Dutxa)\nOrgànica herbes i olis essencials en un bany de sals en.\nPalma mida valent♪\nDutxa calenta, de la teva pell, a la premsa com a poc a poc, banyar-se en el cos, així com a utilitzat.\n1 sobre de 200 baht (uns 700 ien), i a preus assequibles!\nL'oli de la seca herba és elegant oli de massatge.\nÀsia herbes són de la nostra pròpia finca i han herbes són ecològics, en l'original.\n1 sobre de 700 baht (uns 2.400 iens).\nXampú i productes de cura de la cara\nXampú, condicionador i altres cura del cabell(cada 650 baht/aproximadament de 2.200 ien), de Cara a Netejador (de 1.200 baht/aproximadament 4,100 ien), de Cara Sèrum (de 1.600 baht/aproximadament 5,500 iens), cos de sabó (700 baht/aproximada de 2.400 ien), i el Cos de Llet (de 1.200 baht/aproximadament 4,100 ien) com es pot adquirir.\nA Tailàndia, si enviament gratis, a l'estranger, despeses d'enviament si vostè està enviament d'.\nPer a més informacióOficial d'HPSi us plau, consulteu a l'.\nTractament de l'ús de la mateixa mida, i el contingut. Aquí també,l'aroma s'utilitza diversos cops com sigui possible.\nCasa de les herbes a la pilota quan es cuina per la"vaixell de vapor"es requereix.\nÀsia herbes emmagatzemar informació (mapa)\nA més,a la regió d'Àsia herba vostè pot comprar Records de tornada a la seva original productes introduïts. Servei de massatges, sense una compra, de manera que estic segur que puc ajudar-te.!\n1000 iens si,com a record a tots. L'ús repetit de com de bé.\nDe fet, la botiga a peu, portant l'esperança que les herbes curatives aroma a assegureu-vos de comprar-lo si us plau


Tots els policies s’equiparan d’una armilla parabales a partir del març | BonDia Diari digital d'Andorra.\nTots els policies s’equiparan d’una armilla parabales a partir del març Tots els policies s’equiparan d’una armilla parabales a partir del març\nDv., 10/02/2017 - 10:55\nEn breu tots els agents de policia tindran una armilla parabales que formarà part de l’uniforme. La policia espera rebre durant aquesta o la propera setmana tot el material. Fins ara, les armilles eren compartides i els agents se les posaven segons quines eren les intervencions quan sortien del despatx. Ara formarà part de l’uniforme i seran personals. Entre aquest mes i el vinent s’espera que els agents disposin ja de totes les noves armilles. El cos també prepara una regulació de l’ús que s’haurà de fer d’aquesta peça que formarà part de l’uniforme, tot i això, “un agent sempre que estigui exercint com a policia podrà portar sempre aquesta armilla, si vol”, van dir des del cos.\nEs tracta d’una inversió important si es té en compte que el cost de cadascuna d’elles és de 625 euros i se n’han encarregat 238. El consell de ministres ja ho va aprovar l’octubre passat a proposta del titular d’Afers Socials, Justícia i Interior, Xavier Espot. La compra d’aquest equipament personal es va fer per un import de 148.750,00 euros. El material se subministrarà a tots els agents en actiu, i reuneix un disseny tècnic molt específic. Les armilles certifiquen el nivell de protecció reconegut internacionalment.\nA més, tal com va explicar el mateix director del cos, Jordi Moreno, “aquesta era una reivindicació important del cos i el Govern ha fet una gran inversió”. Moreno també va destacar que el nou disseny permet portar l’armilla com una peça interior o també per fora de la jaqueta.\nMoreno va voler remarcar l’esforç pressupostari que ha capitanejat el ministre Espot pel que fa al material de la policia. I és que el mateix mes que es van adjudicar les armilles a l’empresa Dipsa S.L., també es va adjudicar 90 unitats d’anoracs com a equipament d’hivern per gairebé 25.000 euros. I just a la mateixa empresa el passat mes de desembre es va adjudicar també el subministrament de sis ulleres de visió nocturna per al Grup d’Intervenció del Cos de Policia. “L’adquisició d’aquest material s’emmarca en l’aposta del Govern per la modernització dels equipaments de l’Administració general així com dels cossos especials”, van informar des de l’executiu. El cost de les sis ulleres va ser de 35.940 euros.\nA més de vestimenta també s’ha invertit en la renovació del parc mòbil, i entre altres vehicles s’ha adquirit una furgoneta de manteniment de l’ordre, i destacable és també el nou laboratori forense informàtic (161.326,40 €), entre altres grans inversions.\nEscrit per Brunus el Dv., 10/02/2017 - 11:40 Enllaç permanent\nEstá molt bé que es prenguin mesures de seguretat i prevenció, que ens anticipem als possibles aconteciments. Ara i la resta de cossos de seguretat, com els agents de circulació comunals que deambulan sols per els carrers sense cap protecció, i bastant visibles, més que la policia, que serán el tir al anar, un blanco perfecto. Dos cosos diferents, però no gens menys exposats als mateixos perills.


Els anabaptistes revolucionaris cristians, precursors de les teories socialistes – Historietes\n27 Juny, 2020 31 Desembre, 2020 Arnau Berenguer\nEls anabaptistes bevien de la reforma protestant, però difereixen d’aquesta en que el baptisme només es pot realitzar en creients adults, perquè un nadó no té capacitat per entendre la fe. Les principals característiques dels anabaptistes eren: La creença en l’església com a fraternitat, el retorn de l’església al missatge de Jesús de viure humilment, ajudar als pobres i abstenir-se de tota violència. Al segle XVI i XVII tenen lloc a Europa diverses revoltes camperoles enfront l’augment de les càrregues fiscals, els serveis obligatoris o l’accés a l’excedent alimentari i el combustible, que aplicava l’estat o els senyors. Aquestes mesures contra les classes populars posaven en perill la seva subsistència. Els anabaptistes revolucionaris participaran en aquestes revoltes donant-li un cos teòric basat en la crítica a l’explotació i a favor d’un comunitarisme de caràcter cristià.\nCom hem dit anteriorment, una de les característiques d’aquestes revoltes era el missatge de justícia cristiana, a causa de l’ètica social del cristianisme anabaptista, basada en els últims ensenyaments de Jesús i la seva desconfiança davant els rics. Els teòlegs escolàstics van elaborar aquesta teoria social de justícia sobre els principis del Nou Testament. Es discutia l’ordre social creat per Déu quan l’equilibri era alterat per la cobdícia d’un grup o individu. A través dels sermons dels frares, amb el seu exemple de sinceritat i pobresa, la doctrina social de l’església va impregnar a la consciència popular i va influir en importants insurreccions i moviments camperols.\nLa Guerra dels camperols alemanys (1524-1525): El conflicte va tenir lloc al Sacre Imperi Alemany, sobretot el sud, oest i centre d’Alemanya però també a zones d’Àustria i Suïssa. Es van aixecar 300.000 camperols contra els terratinents i 130.000 d’ells van morir. És considerada la revolta popular més gran d’Europa fins la Revolució francesa. Les causes de la revolta eren bàsicament, la desigualtat legal i econòmica dels camperols, a més de no poder participar ni tenir drets polítics, eren els principals sostenidors de la societat feudal amb nombroses taxes: delmes, aduanes, imposts de guerra, obligacions de serveis personals cap els nobles, etc. Les reclamacions i reformes que demanava el camperolat foren desgranats en els anomenats 12 articles de Memmingen entre les tres bandes camperoles.\nMüntzer fundà l’associació clandestina revolucionària, la Lliga dels Escollits, i el 7 d’agost de 1524 s’uneix a la rebel·lió camperola. El 15 de maig de 1525 durant la batalla de Frankenhausen, uns 6000 camperols perderen la vida contra les tropes del príncep, i Müntzer fou capturat, torturat i decapitat el 27 de maig de 1525. Posteriorment al 4 de juny els camperols revoltats rebrien l’estocada definitiva, al ser derrotats per les tropes del senescal Jorge III von Waldburg-Zeil a prop de Wursburg, 8000 d’ells van morir en aquesta batalla.\nApart de Müntzer, un altre líder anabaptista important fou Jhan Mattyhs que a diferència dels demés anabaptistes, rebutjà el pacifisme i optà per defensar-se de l’opressió amb resistència efectiva i si cal violenta. Identificà Münster com la Nova Jerusalem, la prengué el 5 de gener de 1534 i introduí el baptisme adult, acabà sent detingut, decapitat i el seu cap exposat a la ciutat.\nGerrard Winstanley (1609-1676) i el moviment dels “Diggers” (cavadors): Winstanley fou un revolucionari protestant anglès durant el protectorat d’Oliver Cromwell. Va fundar el grup anglès conegut com True Levellers (Igualitaris Autèntics) oposats als reformistes Levellers, es basaven en el comunitarisme agrícola cristià, eren partidaris d’abolir el salari i la propietat. Els “Diggers” (cavadors) ocupaven terres comunals abandonades i hi cavaven per cultivar-les conjuntament.\nEls postulats de Wistanley s’han identificat com a precursors de l’anarquisme ja que proposà que el règim ideal s’ha de basar en la col·lectivització de la terra i de tots els recursos naturals, i l’economia ha d’organitzar-se en petites comunitats de camperols i artesans. Tot i les connexions amb l’anarquisme, el comunitarisme cristià no denunciava la família ni la societat patriarcal, ni tampoc l’existència de l’església com posteriorment ho van fer diversos pensadors anarquistes i marxistes.\nRodríguez Canfranc, Pablo. Los Diggers una revolución dentro de la revolución inglesa. Drugstore, Magazine Cultural. <http://drugstoremag.es/2016/06/los-diggers-una-revolucion-dentro-de-la-revolucion-inglesa/>\nRevoltes i revolucions S.XIX\nPrevious El recolzament de la burgesia catalana al franquisme\nNext Joan Peiró, vidrier i anarcosindicalista


La Generalitat reconeix tres projectes de recerca de la FUB - Regió7 :: El Diari de la Catalunya Central\nLa Generalitat reconeix tres projectes de recerca de la FUB\nLes investigacions de la Fundació podran optar a beques i finançament\njordi morros 23.02.2018 | 23:59\nXavier Gironès arxiu/mireia arso\nLa Generalitat de Catalunya ha reconegut per primera vegada de forma oficial tres grups de recerca emergents de la Fundació Universitària del Bages (FUB-UManresa). El curs passat la direcció de Recerca i Innovació de la FUB va presentar-ne la sol·licitud, i recentment l'Agència de Gestió d'Ajuts Universitaris i Recerca (AGAUR) els ha acceptat.\nCada 3 o 4 anys l'AGAUR obre una convocatòia per avaluar els grups de recerca universitaris. Hi ha diverses categories: els emergents, els preconsolidats i els consolidats. En el cas de la Fundació Universitària del Bages són emergents perquè ve d'un procés de creació dels esmentats grups d'investigació. «Perquè els puguis proposar hi ha d'haver un fil conductor de recerca que sigui coherent», explica el director de Recerca i Innovació de la FUB, Xavier Gironès.\nEl reconeixement «és com un segell de qualitat», comenta Gironès, que entre altres coses permet optar a beques, finançament i «fer recerca competitiva que abans no podies perquè no tenies aquest segell». Continua dient que «ara la Generalitat ens reconeix que la nostra activitat està ben ordenada i que la nostra línia de recerca és coherent». Recorda que els dos pilars bàsics de les universitats són formar i generar coneixement, i en aquest darrer cas «tenim un reconeixement més».\nEls grups reconeguts són recerca en educació, neurociència, experimentació i aprenentatge; recerca i innovació en podologia, biomecànica, fisioteràpia i exercici terapèutic, i recerca i innovació docent, simulació i seguretat del pacient. En aquest darrer cas, en coordinació amb la Fundació Althaia. «Althaia és un centre hospitalari col·laborador de la UVic-UCC. Això vol dir que l'activitat de recerca entre les dues institucions comença a ser bastant activa». En tots els grups també hi ha altres institucions nacionals i internacionals que hi col·laboren.\nA la Universitat de Vic-Universitat Central de Catalunya (UVic-UCC) els grups de recerca que han rebut el vistiplau de la Generalitat són una trentena. Entre ells també hi ha professors del Campus Manresa.


arqueologia – Llibres gencat\n12 novembre 2021 11 novembre 2021 LLIBRESGENCATDeixa un comentari\nEl catàleg de l’exposició L’enigma iber. Arqueologia d’una civilització, produïda pel Museu d’Arqueologia de Catalunya i que es pot visitar fins al 16 de gener de 2022, és una publicació que ràpidament desperta l’interès, ja que desvetlla els enigmes de la singular cultura ibera.\nL’interès del catàleg comença a la mateixa portada, on un exvot ibèric amb els braços oberts ens dona la benvinguda i ens obre les portes a la descoberta d’una de les civilitzacions més desconegudes del Mediterrani. La col·laboració fonamental d’especialistes rellevants de la cultura ibera emmarca la publicació, amb catorze articles clars, directes i amb missatges concrets, organitzats en tres grans apartats: “A la recerca dels ibers”, “El mosaic iber” i “Desxifrant els enigmes”.\nEls autors dels articles són: David Asensio, Núria Molist, Gabriel de Prado i M. Carme Rovira (equip de comissariat de l’exposició), Joan Sanmartí, Fernando Quesada, Ignasi Grau, Arturo Ruíz, Manuel Molinos, Carles Laueza-Fox, Joan Ferrer, Carmen Rueda, Maria Carme Belarte, Oriol Olesti i Jaume Noguera.\nAmb l’objectiu de ser una publicació il·lustrada, l’apartat del catàleg de peces presenta una selecció del patrimoni exposat més singular, feta per l’equip de comissariat de l’exposició. Podem arribar a dir que la conjugació gràfica entre les imatges de les peces i els breus texts descriptius generen en el lector un interès captivador en la descoberta dels detalls que s’hi descriuen.\nSarrià de Ter és dipositària d’un gran patrimoni històric. La història li ha atorgat aquest paper de preservar el llegat dels nostres avantpassats més antics i des de les diferents institucions cal posar en valor aquesta vil·la romana del Pla de l’Horta i potenciar-ne al màxim la difusió tot vetllant per la seva conservació.Llegeix més »\nEmpúries, la gran empresa arqueològica de J. Puig i Cadafalch (1908 – 1923) │ Post del Museu d’Arqueologia de Catalunya\n06 juliol 2018 25 juliol 2018 LLIBRESGENCATDeixa un comentari\nL’exposició estava dedicada a les excavacions d’Empúries, com a projecte arqueològic emblemàtic comandat per Josep Puig i Cadafalch, en el marc de la commemoració del 150 aniversari del seu naixement, comissariat per l’Eduard Riu-Barrera i la Mireia Freixa.\nL’exposició, que es completà amb l’edició d’un catàleg, es va titular “Empúries. La gran empresa arqueològica de J. Puig i Cadafalch (1908-1923)” i es va poder veure a la sala d’exposicions temporals del MAC-Empúries, i posteriorment va itinerar a la seu del MAC_Barcelona. Aquesta mostra s’articulà en dos espais, el primer, que ocupava el vestíbul, mostra com a tema introductori el temps de les grans excavacions i l’efervescència de la recerca en arqueologia clàssica del Llevant a l’Occident Mediterrani. El segon àmbit, ubicat a la sala pròpiament dita es desenvolupa l’empresa arqueològica emporitana en cinc subàmbits: 1) els precedents a les excavacions oficials, iniciades el 1908, per part de la Junta de Museus de Barcelona; 2) qui en foren els promotors i els principals actors que hi van prendre part; 3) seguirà un ampli espai destinat a explicar l’evolució dels treballs i les grans troballes que es van realitzar, com l’estàtua d’Asclepi; 4) la projecció emporitana de les excavacions, vista des del doble vessant de la difusió acadèmica i la difusió al públic general i escolar; 5) finalment, el paper del museu, tant pel que va a la construcció de l’edifici, com a les peces que s’hi mostraven.Llegeix més »\nLa revolució neolítica. La Draga, el poblat dels prodigis │ Post del Museu d’Arqueologia de Catalunya\n15 juny 2018 14 juny 2018 LLIBRESGENCATDeixa un comentari\nLa primera gran transformació del medi …. plantes i animals domèstics desconeguts fins aleshores i l’aplicació de tecnologies que transformarien radicalment l’entorn. Fa uns 7400 anys un grup d’agricultors i ramaders prehistòrics s’assenten a la vora de l’estany de Banyoles, esdevenint el poblat neolític més important a Catalunya i on es va produir una veritable revolució.\nL’exposició “La revolució neolítica. La Draga, el poblat dels prodigis s’estructura en àmbits que responen a quatre conceptes bàsics: emoció, anàlisi, interpretació i imaginació.Llegeix més »\n01 juny 2018 31 maig 2018 LLIBRESGENCATDeixa un comentari\nEn conjunt són set guies (una per a cada poble iber de què tenim representació en la Ruta dels Ibers, excepte els Ceretans i Lacetans, que comparteixen guia) redactades per reconeguts periodistes i escriptors del sector cultural que donen una visió nova i alhora rigorosa del nostre passat. La col·lecció s’orienta a un públic més extens, amb curiositat per aquesta gran civilització autòctona que va dominar tot el llevant peninsular abans de l’arribada dels romans i interès en la descoberta de nous atractius turístics i culturals. I es vol fer amb una informació seriosa, però també amena, plantejada com si fossin petits relats publicats en els diaris en els quals treballen els autors.Llegeix més »\n13 gener 2017 LLIBRESGENCATDeixa un comentari\nAquest catàleg s’edita com a complement de la visió que s’ha proporcionat en l’exposició temporal conjunta que es podia visitar al MAC-Empúries i al MASLE de l’Escala.\nL’exposició està centrada en el procés històric que va portar a la implantació del conreu de la vinya en època romana, en la seva capacitat d’esdevenir un fenomen d’inversió i d’activació econòmica de primer ordre, amb inversions de capital per part d’influents personatges itàlics i provincials, convertint el nord-est català de zona de recepció a àrea productiva amb capacitat de crear un excedent per vendre a l’exterior. Es pot veure també com la vinya i la producció vinícola va fer necessària la creació d’indústries subsidiàries i va activar les xarxes comercials.\nLa presència del vi i el conreu de la vinya en les diverses cultures de casa nostra ha estat capital, tant pel que fa a l’aspecte alimentari com a bé de consum, com pel que va suposar de bé de prestigi social, influint en les mentalitats i els aspectes ideològics. En aquest catàleg es proposa una visió ràpida dels orígens de la vinya a casa nostra i el seu paper en les cultures ibèrica i romana de la mà de diversos especialistes.\nEn arqueologia, de fa temps es pot parlar amb propietat d’una arqueologia del vi, en la qual no només es tracta de les restes materials associades a aquestes tasques, sinó també a la cultura del vi en el sentit cultural i social.Llegeix més »\nIlla Pedrosa. Comerç marítim i xarxes de redistribució en època tardorepublicana al Mediterrani centreoccidental l Post de Gustau Vivar\n15 abril 2016 LLIBRESGENCATDeixa un comentari\nEl derelicte d’Illa Pedrosa fou el primer jaciment a Catalunya on es va realitzar un estudi d’arqueologia subaquàtica. Els treballs es van dur a terme entre els anys 1959 i 1975, però mai es va dur a terme un estudi en profunditat de les restes arqueològiques.\nCom element arqueològic ha suscitat innombrables debats tant per les característiques del seu carregament, com per la cronologia de les peces recuperades, com per la activitat econòmica que portava a terme en el moment del seu enfonsament.\nDegut al conjunt dels interrogants que plantejava, es va decidir no només obrir el treball del propi jaciment en si, reobrint-lo en 2002, sinó fer un estudi de tota la documentació generada entre els anys seixanta i setanta, així com tota la informació basada en l’estudi de tots els elements arqueològics, a partir de les anàlisis de les noves disciplines sorgides des de llavors.Llegeix més »\n21 desembre 2012 xarxes1 comentari\nLa descoberta del menhir del Pla de les Pruneres a Mollet del Vallès ha situat Catalunya en el punt de mira dels estudiosos de l’art megalític prehistòric. Els seus cinc metres d’alçada, els gravats i els relleus, en fan un monument singular, que ha requerit un procés de restauració excepcional, descrit amb detall en aquest llibre al costat de l’exposició dels resultats del seu estudi. Es data entre la segona meitat del IV mil·lenni aC i la primera del III. Els relleus d’un dels costats són vistos com la representació d’un cap de toro o, potser, d’un home-toro. En canvi, pel que fa als gravats del costat oposat, el significat resta més enigmàtic, si bé en un s’aprecia també una relació amb aquest animal.\nS’observen lligams del menhir del Pla de les Pruneres amb els d’Andalusia oriental, Provença i Bretanya, però és diferent de tot el que es coneix dins l’art megalític prehistòric europeu. Així mateix, segons la interpretació com a representació d’un déu fluvial amb aspecte de toro, protector contra la força destructiva de l’aigua i propiciatori de les seves propietats benefactores, apareix estretament vinculat a la riba del riu Besòs on ha estat descobert. Llegeix més »\nPotser val la pena destacar en aquest volum la confirmació de l’existència de dos nivells arqueològics al jaciment, una qüestió recurrent i problemàtica des dels primers anys de recerca.Llegeix més »


- 1ª Convocatòria:\nEls alumnes que per qualsevol motiu no puguen assistir a classe o no desitgen realitzar l'avaluació contínua tindran dret a realitzar l'examen final sempre que lliuren 10 dies abans de la data de l'examen tots els treballs teòrics i pràctics realitzats al llarg del curs, la informació sobre aquestes tasques estarà accessible en l'aula virtual de l'assignatura.\nEs considerarà presentat un alumne a la convocatòria, quan haja presentat més de tres treballs de l'assignatura i haja realitzat l'examen teòric-pràctic de l'assignatura.\n- 2ª Convocatòria:\nEn la convocatòria de juliol els alumnes amb l'examen o algun bloc suspès tindran l'oportunitat de recuperar cadascuna d'aquestes parts de l'assignatura, es guardarà la nota de les parts que ja tinguen aprovades en l'anterior convocatòria. Si es tracta de l'examen, realitzaran una nova prova teòric-pràctica i si la recuperació és d'un bloc de treballs hauran de lliurar únicament aquest bloc.\nEs considerarà presentat un alumne a la convocatòria, quan haja presentat algun dels blocs suspesos i/o s'haja presentat a l'examen teòric-pràctic de l'assignatura.


Penya @rlekinats.com: de març 2012\nPublicado por MUTIO en dissabte, de març 31, 2012 Cap comentari :\nPublicado por Miguel Angel "almunia" en dissabte, de març 31, 2012 Cap comentari :\nL’exentrenador del Gimnàstic Luís César Sampedro es va estrenar amb derrota a la banqueta dels alcoians al Mini Estadi davant el Barcelona B substituint a un David Porras que el va condemnar la mala ratxa de resultats. Amb un dels pressupostos més ajustats van fer una bona primera meitat de la temporada que els serviria per finalitzar la primera volta fora de les posicions de descens i amb 23 punts al seu favor. Es tracta d'un conjunt molt ferragós i realment complicat de derrotar a domicili on en un ambient com el del Collao encara fa que sigui més difícil. De fet a l'estadi alcoià és on han aconseguit els millors resultats i grans equips com el Deportivo de la Corunya, Almeria, Recreativo o Las Palmas no hi han aconseguit guanyar i en algun cas, com el dels gallecs i canaris hi van acabar caient de forma clara. Les derrotes més contundents però van ser contra equips a qui els agrada tocar la pilota i Barcelona B per 1 a 4 i Celta per 0 a 3 es van endur sense contemplacions els tres punts d'un estadi on haurem de suar de valent per treure quelcom de positiu.\nEl seu futbol directe i el bon joc aeri del que disposen són dues armes que dominen a la perfecció, també en jugades a pilota aturada, on futbolistes com Diego Jiménez, Cañadas, Miki o Fran Miranda saben perfectament posar la pilota on toca. També la porteria amb Maestro sota pals o la defensa amb jugadors de la qualitat i contundència de Fernando Martín, Rojas, Devesa, Pina, Morcillo o Carrión els fa gens fàcils de superar. Però a la zona més ofensiva tan Choco Lozano i Fabiani que baixen molt bé la pilota i saben aportar jugades de perill per als seus companys amb un bon joc d'esquena és on saben fer més mal. I és que d'aquestes segones jugades se n'aprofiten futbolistes ràpids i elèctrics com ara Gato i sobretot Álvaro García un estilet a la zona d'atac i segurament l'home a qui haurem d'estar més atents si volem mantenir la porteria imbatuda. Rapidíssim per banda i amb un molt bon regat fa que sigui realment complicat de marcar.\nAl mercat d'hivern hi van incorporar encara més joc ofensiu amb l'arribada cedit procedent de l'Arsenal de Wellington i que la primera meitat de la temporada va jugar al Levante. A més, el dia del seu debut coincidiria també amb el seu primer gol, amb el cap, davant la seva afició i que va servir per aconseguir un valuós punt davant l'Almeria en un partit que acabaria 2 a 2. També el davanter David Torres procedent de l'Albacete i que sonaria per vestir d'arlequinat per aquelles dates firmaria pels alacantins. Per apuntalar la defensa el reforç fou el del central melillenc Aloisio que es trobava sense equip després de la seva última aventura al Badajoz.\nLa darrera visita que vam fer a l'estadi de El Collao data de la temporada anterior, llavors a la Segona Divisió B, en un partit que es recordarà pel bon joc i el domini que vam tenir sobre el rival i que al final serviria per vèncer 0 a 1 amb gol d'Albert Puigdollers poc abans del descans.\nPublicado por Miguel Angel "almunia" en divendres, de març 30, 2012 Cap comentari :\nEra un secret a veus. Joaquín Rodríguez es va desvincular ahir mateix del Centre d'Esports Sabadell. El jugador andalús no entrava en els plans de Lluís Carreras des de l'estiu i finalment s'ha optat per la rescissió de contracte. Les ofertes que van arribar al mercat estival pel sevillà no el van acabar de convéncer i va decidir continuar al conjunt arlequinat, tot i saber que gaudiria de poques oportunitats. El bon ritme en la recuperació d'Eneko Fernández de la seva greu lesió al genoll ha fet prendre la decisió a l'àrea esportiva de donar-li fitxa a l'aragonés en el lloc de Joaquín. Així doncs, Eneko torna a formar part de l'equip i podrà ser alineat un cop tingui l'alta mèdica i si Carreras ho creu oportú.\nJoaquín Rodríguez va arribar a l'estiu del 2010 procedent del conjunt andalús del San Roque de Lepe i amb l'aval de ser el màxim golejador durant dos anys consecutius. Els constants problemes musculars que ha arrossegat el davanter des de la seva arribada a Sabadell, no l'han fet rendir al seu màxim nivell i aquest és un dels motius de la seva baixa. Pel record quedarà dos gols molt importants: el de Santa Coloma que donava un important triomf i liderat a Can Peixauet i el que li va marcar una setmana més tard a l'Atlètic Balears per sumar una nova victòria. A més, va participar en el desitjat ascens a Segona A en la tarda d'Eibar entrant en els darrers minuts del partit. Els números de Joaquín són els següents:\nCopa Rei: 1/0\nCopa RFEF: 3/1\nPublicado por Miguel Angel "almunia" en dijous, de març 29, 2012 Cap comentari :\nEl Sabadell va poder treure un punt de la seva primera visita al Nuevo Colombino de Huelva davant un Recreativo que es va avançar al marcador gràcies a un gol de Berrocal. Els arlequinats van empatar en el segon temps amb un gran gol d'Arteaga i es podria haver sumat un punt però la falta de precisió en els metres finals ho van impedir. Sigui com sigui, els nostres socis ja han votat pel millor jugador de l'encontre i el resultat és el següent:\nArteaga: 11 vots\nJuvenal: 9 vots\nEzequiel: 3 vots\nDe Navas: 6\nManu Lanzarote: 4\nAmb motiu de la disputa del partit entre el C.D. Alcoyano i el C.E. Sabadell del proper dissabte 31 de març, la Federació de Penyes del club ha decidit organitzar un viatge amb autocar per tal de recolzar als homes de Lluís Carreras en un partit que es preveu molt important per aconseguir la permanència davant un rival directe com són els alacantins que són el conjunt que marquen el descens. L'autocar té previst la seva sortida des de Sabadell a les 9h. del matí i arribarà a la capital del Vallès Occidental al voltant de la 3h. de la matinada de diumenge. Recordem que l'encontre es disputa a les 18h. El preu és força assequible i per només 23'00€ (penyistes) podran ser a l'estadi de El Collao. Els que no són socis de cap penya, el preu és de 25'50€. Per tal d'inscriure's s'haurà d'anar a la seu social de la Penya -Bar La Llar, C/ Salut, 11-. El termini per reservar plaça acaba el proper dijous 29 de març. Una gran iniciativa per donar suport a l'equip en aquesta sprint final del campionat.\nPublicado por Miguel Angel "almunia" en dilluns, de març 26, 2012 Cap comentari :\nSabadell 2-2 Guadalajara\nSabadell: De Navas, Toni Lao, Óscar Ramírez, Pablo Ruiz (min. 30 David Bermudo), Agustín, Ciércoles, Arteaga (min. 67 Juvenal), Antonio Hidalgo, Baha (min. 46 Florian), Ezequiel i Lanzarote.\nGuadalajara: Saizar, Gago, Barral, David Fernández, Gaffoor, Javi Soria, Iván Moreno (min. 75 Nico), Jonan García, Aníbal (min. 89 Arteaga), Collado (min. 65 Cristian) i Gerard Badia.\nGols: 0-1 Aníbal (min. 38), 1-1 Antonio Hidalgo (min. 43), 1-2 Gerard Badia (min. 59), 2-2 Florian (min. 92)\nEstadi: Nova Creu Alta (4.000 espectadors)\nSense sort. Aquest podria ser el resum del partit d'un bon Sabadell que va merèixer més contra un Guadalajara que només va inquietar les immediacions de De Navas per marcar. Tot i això els de Carlos Terrazas, molt treballadors durant els 90 minuts, no van ser un rival gens còmode i apretant la nostra sortida de pilota van donar-nos molts problemes alhora de generar un joc fluid i de toc. A pesar d'això les ganes de jugar l'esfèrica i de crear perill a la porteria contrària van tenir gairebé sempre als nostres jugadors com a protagonistes i fruit d'això Arteaga amb tot a favor i després d'una centrada d'Ezequiel no encertaria a fer gol. També Toni Lao ho provaria amb un xut ras que marxaria fregant el pal de Saizar. Els visitants no s'apropaven amb perill davant un De Navas que era un espectador més fins que quan menys ho esperàvem arribaria el toc d'atenció en forma de gol d'Aníbal, el millor jugador dels alcarrenys, que superaria primer a Toni Lao i no perdonaria sol davant el porter madrileny. Gerra d'aigua freda que no duraria ni 5 minuts, temps que van necessitar els nostres jugadors per fabricar una bonica jugada que finalitzaria després d'una centrada d'Ezequiel amb un precís toc de cap d'Antonio Hidalgo tot superant per dalt al porter Saizar. Alegria que servia per arribar novament al descans amb igualtat al marcador i fent més justícia al que s'havia pogut presenciar damunt el rectangle de joc. El segon temps fou molt semblant al primer, amb un Sabadell en busca del gol i fent un joc vistós, mentre que els visitants pressionant molt amunt buscaven no encaixar amb facilitat. Agustín a la sortida d'un còrner va tenir una gran opció però seria Saizar que amb una gran intervenció evitaria el gol. Pocs instants després una jugada personal d'Ezequiel acabaria amb una majestuosa vaselina del melillenc que sortiria fregant el travesser ja amb el porter superat. S'olorava el gol a les graderies i aquest acabaria arribant, però per part visitant en una solitària contra i després d'una pèrdua de pilota de Bermudo que acabaria amb diana del català Gerard Badia i que d'aquesta manera s'estrenava com a golejador a la categoria de plata. El resultat llavors es convertia en un mur que encara era franquejable, però totalment injust pels mèrits d'ambdós sobre el rectangle de joc. Seguia apretant el Sabadell però una nova contra del Guadalajara serviria per a que Aníbal, molt llest, forcés un penal comès per Toni Lao de forma clara. L'heroi que sempre apareix va volar per aturar el bon xut de Javi Soria des dels onze metres i que possiblement hagués sentenciat el duel. Aquí va renéixer el nostre equip que amb més força va continuar en busca de la igualada. Lanzarote de falta ho va tenir a prop, al igual que Antonio Hidalgo, però el seu xut impactaria contra la barrera. A falta de 10 minuts per acabar Gerard Badia tornaria a ser protagonista, aquest cop per donar un cop de colze a Óscar Ramírez en un salt i que suposaria la seva expulsió de manera directe. Amb un home més vam dominar per complet el tram final però sense gaudir de grans ocasions de gol davant un Guadalajara molt ordenat al darrera. Però quan la derrota semblava el resultat inamovible va aparèixer Agustín, ja situat com a davanter, per donar una passada a l'espai a Lanzarote que picant la pilota per sobre de Saizar enviaria la pilota al pal i el refús l'aprofitaria Florian per destrossar la pilota enviant-la al fons de la xarxa per situar l'empat final, ja en temps d'afegit. Un resultat molt més just i que deixava en taules i repartiment de punts un duel en el que els nostres van ser millors que el rival.\nPublicado por MUTIO en diumenge, de març 25, 2012 Cap comentari :\nEl Sabadell està de dol. Aquest matí s'ha sabut de la mort de l'expresident del club Alfred Besonias a l'edat de 74 anys. Besonias va ser el darrer president de l'entitat a Primera Divisió i va ocupar el càrrec des de la temporada 1987-1988, la del descens a San Mamès, fins la temporada 1990-1991 en que va ser substituït per Josep Miquel Sanmiquel a través d'una gestora i, més tard, per Rafel Arroyos. El seu fill Jordi és un dels encarregats del futbol base arlequinat en l'actualitat. L'enterrament és durà a terme demà a les 11h. del matí al Tanatori de Sabadell. Des d' @rlekinats.com volem transmetre les nostres mostres de còndol cap a la familia de l'Alfred, amics i al propi CE Sabadell. Descansi en pau.\nPublicado por Miguel Angel "almunia" en dissabte, de març 24, 2012 Cap comentari :\nPartit de molta importància el que ens enfrontarà a un dels equips revelació del campionat i que més està sorprenent durant la lliga obtenint resultats de gran mèrit i no caient gairebé mai en la zona més pantanosa de la taula classificatòria. I és que en la seva primera participació a la Segona Divisió A, els de Carlos Terrazas van fer una gran primera volta de campionat finalitzant en catorzena posició amb 26 punts.\nDurant el mercat d'hivern van incorporar dos futbolistes, un d'ells el veloç extrem murcià Nico que arribava cedit pel Tenerife, però que la temporada passada ja actuava al Guadalajara i que donarà una major amplitud al terreny de joc. També va firmar pels alcarrenys a un altre jugador atacant com és José Antonio Collado i que provenia del filial de l'Atlético de Madrid. Per contra i fent un viatge a l'inrevés, qui anava al tercer filial dels del Vicente Calderón era el jove Javi González en busca de més protagonisme. Es tracta d'un equip molt solvent i molt complicat de batre ja que la defensa és una de les seves principals armes amb sortides a la contra de manera molt important. Els centrals Javi Soria que també actua per davant de la defensa i Gaffor fan una parella complicada de superar que es complementa a la perfecció amb uns laterals ofensius com són Antonio Moreno i Gago. També actuen a gran nivell a la zona més endarrerida Javi Barral i David Fernández fent una molt bona tasca en aquesta demarcació. Al centre del camp Jony és qui posa el balanç entre la defensa i l'atac fent una feina de recuperació que és de gran valor per al seus.\nEl talent és per Iván Moreno que a més té un gran desplaçament de pilota i està molt ben dotat tècnicament. També Jonan Garcia a la mitja punta està donant un gran rendiment i sembla que estigui vivint a Guadalajara una segona joventut després de passar per molts equips sense massa sort. Però els jugadors qui tenen un pes major dins l'equip són Ernesto, que a prop va estar de marxar al Zaragoza el passat mes de gener i que amb la seva cama esquerra és una gran llançador de faltes com ja vam poder comprovar en el partit de la primera volta. També el davanter centre, Aníbal, gran rematador i oportunista té una gran mobilitat fet que fa que no sigui gens senzill de marcar. Molt atents també haurem d'estar a les internades del català Gerard Badia i que és tot un estilet per l'extrem.\nEn un partit que es preveu molt decisiu i també igualat en la que serà la primera visita del Guadalajara en partit oficial a l'estadi de la Nova Creu Alta.\nPublicado por Miguel Angel "almunia" en divendres, de març 23, 2012 Cap comentari :\nSabadell i Barcelona B van empatar a zero en un derbi molt igualat i intens que van poder viure els aficionats a la Nova Creu Alta. Manu Lanza va gaudir d'una clara oportunitat en temps de descompte que podria haver fet canviar el signe del partit però la seva vaselina va sortir un pèl alta. Tot i això, el punt va ser positiu davant un rival amb un rival amb tanta qualitat com el filial blaugrana. Els socis i sòcies de la Penya han votat pel millor jugador de l'encontre. El resultat és el següent:\nEzequiel: 5 vots\nLanza: 4 vots\nToni Lao: 3\nArteaga, Ramírez i Pablo Ruiz: 2\nPublicado por Miguel Angel "almunia" en dimecres, de març 21, 2012 Cap comentari :\nRecreativo 1-1 Sabadell\nRecreativo: Manu, Córcoles, Fernando Vega, Borda, Manolo Martínez, Matamala, Aitor (min. 71 Juan Villar), Arcas, Javi Álamo, Berrocal (min. 79 Sergi Enrich) i Pablo Sánchez (min. 65 Rubio).\nSabadell: De Navas, Toni Lao, Óscar Ramírez, Pablo Ruiz, Agustín, Ciércoles, Arteaga (min. 79 Adrián Luna), Juvenal, Baha (min. 71 Florian), Lanzarote (min. 88 Antonio Hidalgo) i Ezequiel.\nGols: 1-0 Berrocal (min. 25), 1-1 Arteaga (min. 50)\nEstadi: Nuevo Colombino (5.593 espectadors)\nAmb la tercera equipació vam saltar al rectangle de joc pels miraments de l'àrbitre Martínez Munuera que no ens va deixar vestir amb la indumentària habitual. Decisió més que estranya ja que era la primera vegada en tota la temporada que ens hi posaven problemes. Excentricitats al marge, els primers minuts serien de més domini local ja que als nostres els costava mantenir la possessió de la pilota, fet que va aprofitar el Recreativo per tenir la primera aproximació a les botes d'un Javi Álamo que des de lluny va posar a prova De Navas. Als 13 minuts seria el català Jordi Matamala amb una centrada-xut que altre cop faria intervenir al porter madrileny enviant el perill a còrner. Poc a poc però el Sabadell s'aniria assentant sobre la gespa andalusa i el domini cada cop aniria augmentant al nostre favor creant també ocasions clares com per haver fet el primer gol de la tarda. El que no semblava dins el guió però, fou la diana local després d'una errada d'Óscar Ramírez que regalava la pilota a Berrocal i que sol davant De Navas no va perdonar per fer moure el marcador. Una autèntica pena que hauria pogut quedar en un no res si primer Baha hagués arribat a una bona passada de Toni Lao o dues ocasions que va tenir Ezequiel, primer en un tir llunyà que Manu aturaria i després en una jugada en la que a punt va estar de donar el gol fet a Arteaga i on la defensa acabaria allunyant el perill in-extremis. Tampoc l'àrbitre va estar bé i no assenyalaria un penal per mans d'un defensa local i que hauria pogut significar la igualada. I poc abans del descans una centrada de Lanzarote en la que el porter local no va estar gens encertat significaria una nova ocasió que lamentablement tampoc vam poder-la aprofitar. El segon període va començar amb bon peu ja que una jugada de dos ex-jugadors del Recreativo significaria l'empat al marcador i és que una bona passada de Juvenal la baixaria amb el pit Arteaga que la trencaria amb tot superant al porter Manu que res hi podria fer. A partir de llavors i amb l'empat al marcador el partit va viure moments de tranquil•litat on cap dels dos conjunts trobava els espais com per fer mal al rival. El domini també era altern i la lluita es centrava a la zona ample tot i que Javi Álamo, l'home més perillós dels locals, ho provaria amb un tir llunyà sense sort. També Arteaga amb dos xuts força perillosos buscaria el seu segon gol de la tarda. Els minuts seguien passant i només les arribades locals, sempre de Javi Álamo, portaven cert perill davant la porteria d'un De Navas que molt segur tornaria a fer un molt bon partit al igual que el central sevillà Pablo Ruiz incommensurable durant els 90 minuts. Les arribades escassejaven a les dues àrees tot i el nostre domini territorial que al final però ens acabaria servint per sumar un valuós punt al camp del degà del futbol espanyol.\nPublicado por MUTIO en diumenge, de març 18, 2012 Cap comentari :\n29a Jornada Lliga: R.C. Recreativo Huelva-C.E. Sabadell\nVisita el degà. El Centre d'Esports Sabadell disputa aquesta tarda el partit corresponent a la vint-i-novena jornada del campionat davant el Recreativo de Huelva, equip degà del futbol espanyol. Un partit que ve marcat per la mala ratxa del Sabadell a domicili -no guanya des de l'octubre al Mini Estadi i davant el Barcelona B- i el Recre que viu una situació complicada després de la marxa del seu entrenador Álvaro Cervera a Santander per entrenar al Racing. El fins ara segon entrenador Juanma Rodríguez s'ha fet càrrec de l'equip.\nEls arlequinats que s'han desplaçat amb AVE fins a Sevilla i després ho faran en carretera fins a Huelva tenen les baixes de Jesús Olmo i Manu Redondo per lesió i acumulació de targetes, Fran Piera amb problemes a l'esquena i l'habitual de Joaquín. A més, Hèctor Simón no s'ha recuperat a temps i tampoc ha viatjat a Huelva, com també els descartats Aarón Bueno i Álex Cruz. Les novetats és l'entrada de David Bermudo i Samuel Baños. Pel que fa al Recreativo de Huelva, Juanma Rodríguez ha convocat a vint futbolistes i haurà de descartar a dos jugadors. Un d'ells, molt possiblement serà Fidel que arrosega problemes muscuals. A més, Manu Micó, Kepa i Zamora, que es troben apartats de l'equip i seran acomiadats del club en breu, també són baixa.\nEl partit donarà inici a les 18h. i no es podrà veure per televisió. Ràdio Sabadell serà l'única via per seguir l'encontre que dirigirà el valencià Juan Martínez Munuera. Dos precedents aquesta temporada: derrota a Guadalajara per 1-0 i victòria a casa davant el Xerez per 2-0 que trencava la ratxa de tretze jornades sense guanyar de l'equip de Lluís Carreras. L'objectiu de l'equip és trencar la mala dinàmica com a visitant i guanyar al Recreativo en el seu camp, cosa que només han pogut fer els sabadellencs en una ocasió en Lliga en les deu visites fins a la data.\nPublicado por Miguel Angel "almunia" en dissabte, de març 17, 2012 Cap comentari :\nPublicado por Miguel Angel "almunia" en divendres, de març 16, 2012 Cap comentari :\nEl Sabadell no va poder seguir la ratxa positiva engegada amb la victòria contra el Deportivo de la Coruña i va caure derrotat al José Rico Pérez davant l'Hércules. Un gol de Samuel Llorca de cap a la sortida d'un córner va ser suficient per derrotar a l'equip de Lluís Carreras que van desaprofitar un penal a la segona meitat per empatar l'encontre. Els nostres socis i sòcies ja han decidit el millor jugador del partit mitjançant les seves votacions:\nRedondo: 14 vots\nEzequiel: 2 vots\nArteaga, Ramírez, Toni Lao i Pablo Ruiz: 2\nPublicado por Miguel Angel "almunia" en dijous, de març 15, 2012 Cap comentari :\n"Des de 1995 porto esperant el partit d'aquest dissabte"\n'Rebote' amb una de les seves darreres adquisicions\nCom ja sabeu, aquesta setmana visitem el Nuevo Colombino per enfrontar-nos al Recreativo de Huelva. Un partit que José Luís Martínez 'Rebote' porta esperant més de 15 anys. Dissabte serà un dia especial per ell i avui ens explica les sensacions que té i com ho viurà.\nPer la poca gent que no et conegui, qui és José Luís Martínez 'Rebote'?\nRebote és un carter, dibuixant i arlequinat. Les tres coses es poden cambiar d'ordre perfectament. Porto a Trigueros des de juny de 1995. La nostra idea no era venir tant al sud, però la meva sogra es va enamorar d'un natiu i parlan-t'ho amb la meva dona vam decidir demanar el trasllat.\nEns podries explicar d'on ve el sobrenom de 'Rebote'?\nLo de 'Rebote' ve de l'època de la moguda juvenil de primers de la dècada dels 70. En principi el meu sobrenom era 'Pivot' perquè era la meva posició quant jugaba a bàsket, però com que hi havia un amic argentí al que anomenàvem 'Pive'... Em van preguntar que és el que feia el Pivot i jo, ingenuament, vaig respondre que, principalment, agafar rebot i en això em vaig quedar. Al principi no em va fer gaire gràcia, però després ho vaig anar asumint i és com m'agrada que em diguin els meus amics.\nQuant temps portes esperant un partit com el d'aquest dissabte? Com ho viuràs?\nDoncs des del mateix juny de 1995 que vaig venir cap aquí. Creia que l'espera no es faria tant llarga, però s'ha allargat d'una manera... Per mi serà una veritable festa i, a més, rebre els amics arlequinats que es desplacin des de Sabadell fins aquí serà un alegria màxima.\nVius en un poble petit com Trigueros, hi ha 'piques' entre els veïns pel partit?\nLa veritat és que no gaire. Aquí la gent és com a tot arreu i els 'piques' són entre culés i madridistes. La resta ens portem molt bé, ja siguin cadistes, bètics, recreativistes...\nSabem que tens el hobbie de coleccionar tot allò relacionat amb el Sabadell. D'on et ve aquesta afició? Alguna peça que no hagis pogut aconseguir i et faci especial il·lusió?\nL'afició em ve des de molt petit. Sempre m'ha agradat coleccionar coses. Ja fossin còmics, soldadets, cromos... Últimament he aconseguit peces que eren de les més estimades per mi. Primer l'escut de plàstic que sortien a les pipes Churruca (1966) i, després, les xapes de Pepsi (1968) amb jugadors serigrafiats en el seu interior. Potser l'última peça que completaria la meva col·lecció seria un vestit de l'equip que em van regalar un any per Reis. Si algú em pot aconseguir a MAFISA un dels anys 60... Tinc un vestit del València de la mateixa casa i època però, clar, li falten els quadres.\nA la primera volta, el Sabadell va guanyar al Recreativo a la Nova Creu Alta, com veu el partit al Nuevo Colombino?\nHo veig difícil perquè el Recre està fent una segona volta molt bona, però espero que els hi afecti el canvi d'entrenador i poguem vèncer en aquest camp tant difícil històricament per nosaltres. Un 1-2 seria un gran resultat.\nQuant et tornarem a veure per la Nova Creu Alta?\nLa temporada passada, després de molts anys, no vaig poder assistir a cap partit, però aquesta temporada crec que, si tot va bé, veuré el Sabadell-Celta. Un partit molt interessant davant un gran rival.\nPublicado por Miguel Angel "almunia" en dimecres, de març 14, 2012 Cap comentari :\nEtiquetas: arlekinats.com , C.E. Sabadell 2011-12 , Entrevista\nEl concert en imatges. El passat dissabte vam celebrar el concert del grup musical Lutgarda's Friends al Bar Velòdrom del poliesportiu de Cal Balsach amb motiu del 10è aniversari de la Penya. Allà van ser presents els companys i amics de Dorsal10, programa setmanal dedicat a l'esport vallesà i que s'emet tots els dilluns a Canal Català Vallès. Ahir dilluns es va emetre el reportatge i us adjuntem l'enllaç penjat al YouTube perquè ho podem gaudir tots. Des d' @rlekinats.com volem donar les gràcies al José Quereda 'Pirri' i Adrián Arroyo, responsables de Dorsal10, per aquest reportatge.\nConcert de Lutgarda's Friends\nPublicado por Miguel Angel "almunia" en dimarts, de març 13, 2012 Cap comentari :\nEtiquetas: arlekinats.com , Fem memòria , Premsa\nAquest dissabte, el Centre d'Esports Sabadell viatja a Huelva per enfrontar-se al degà del futbol espanyol, el Recreativo. Un equip històric que no fa molt militava a Primera Divisió i que busca el retorn a la màxima categoria amb alguns jugadors catalans. Un d'ells és el gironí Jordi Matamala. El de Viloví d'Onyar va fer carrera a terrers gironines en dos equips com el Palamós i el Girona abans de fitxar al 2010 pel conjunt andalús. Però avui rememorem un partit de Matamala que va jugar contra el Sabadell amb la samarreta de L'Hospitalet, un altre dels seus exequips.\nEns hem de remuntar a la temporada 2000-2001, la del primer PlayOff a Segona Divisió A i amb els Almunia, Genís Garcia, Sala, Molist, Diego Torres i companyia en plantilla sota les ordres de Pere Valentí Mora. En partit disputat el 14 d'abril de 2001 i amb les càmeres de Televisió de Catalunya, el Sabadell visitava l'estadi municipal de L'Hospitalet en un partit molt important de cara a jugar les eliminatòries d'ascens, ja que L'Hospi que entrenava Lluís Pujol era un rival directe. Aquell dia, l'àrbitre de l'encontre era la balear Carolina Domènech. Ella i l'actual jugador del Recre Jordi Matamala van ser els protagonistes d'aquell encontre. L'àrbitre perquè va deixar al Sabadell amb 9 jugadors abans del descans -expulsant per doble targeta groga 'Motoret' Sala i Diego Torres- i Matamala perquè va marcar un gol a la porteria d'Almunia i un altre...a la seva pròpia porteria. Com a curiositat, en la foto que adjuntem de la crònica de Mundo Deportivo, la signa un tal Sergi Garcés, actual cap d'esports de Ràdio Sabadell. A continuació us detallem la fitxa tècnica del partit.\nC.E. L'Hospitalet 3-1 C.E. Sabadell\n14 d'abril de 2001 - Estadi Municipal de L'Hospitalet\nL'Hospitalet: Miguel Navarro, Vacas (José), Roberto Navarro, Raset, Uceda, Melero (Preciado), Marcos, Javi García, Jordi Matamala, Siscu i David Ávila (Ricky)\nSabadell: Almunia, Lakabeg, Serrano (Jaume), Genís García, Dot, Sala, Toni Polo, Egoitz, Molist (Gago), Diego Torres i Juan Carlos Sanz (Callicó)\nGols: 1-0 Siscu (min. 2), 1-1 Jordi Matamala (p.p.) (min. 11), 2-1 Jordi Matamala (min. 33) i 3-1 David Ávila (min. 35)\nÀrbitre: Carolina Domènech\nLa tercera la vençuda: Tornen les descargues dels partits en obert del nostre C.E. Sabadell F.C. SAD.\nBé, esperem que aquest cops les descargues hagin tornar per quedar-se i poguem gaudir del nostre Centre d'Esports. Ja tenim aquì les ultimes 3 jornades de la Liga Adelante que el nostre equip l'han televisat en obert. El balanç és d'una victoria (tot un líder, el Depor, precedit per una derrota, Hèrcules i d'un empat amb el filial del Barcelona). Esperem que amb aquest nou servei no ens ocasioni problemes i poguem disfrutar de la categoria de plata del futbol espanyol.\n28a Jornada Liga Adelante:\nSabadell 0-0 FC Barcelona "B"\n27a Jornada Liga Adelante:\nHércules 1-0 Sabadell (Samuel; minut 59)\n26a Jornada Liga Adelante:\nSabadell 1-0 Deportivo (Lanzarote; minut +45)\nPublicado por Jordi Casals de Rosa "Playlife" en dilluns, de març 12, 2012 Cap comentari :\nC.E. Sabadell 0-0 F.C. Barcelona 'B'\nSabadell: De Navas, Toni Lao, Olmo (Agustín, 26'), Pablo Ruiz, Redondo (Lanza, 24'), Juanjo, Hidalgo, Puigdollers, Ramírez, Ezequiel i Baha (Florian, 64')\nBarcelona B: Oier, Balliu, Armando, Sergi Gómez, Planas, Espinosa (Carmona, 69'), Riverola, Dos Santos, Deulofeu (Rodri, 74'), Kiko Femenía (Cristian Lobato, 90') i Rafinha\nEstadi: Nova Creu Alta (6.800 espectadors)\nBon e intens derbi el que han protagonitzat Sabadell i Barcelona B a la Nova Creu Alta en partit corresponent a la vint-i-vuitena jornada del campionat de lliga. El partit ha tingut dues meitat clarament diferenciades: a la primera amb domini blaugrana -avui de negre- i a la segona per part arlequinada. Si bé el Sabadell ha gaudit de més i millors ocasions, la veritat és que el resultat final d'empat ha estat el més just vist els mèrits d'uns i altres. Possiblement un empat amb gols hagués estat més correcte degut a les clares opcions de les que han gaudit ambdós equips. La primera d'aquestes l'ha tingut Rafinha en les seves botes però s'ha trobat amb un inspirat De Navas, un cop més, que ha evitat el primer gol del partit. Reaccionaria bé el Sabadell amb un u contra u d'Antonio Hidalgo a passada de Toni Lao, però el cos d'Oier ha estat providencial. Baha seria el següent a provar-ho, però molt fluix no ha inquietat al porter vasc. Una de les novetats en l'equip d'Eusebio, Balliu en el lateral dret, tindria una clara ocasió però el seu xut s'estavellaria contra el lateral de la xarxa. Més tard Rafinha faria una gran jugada i el seu xut toparia amb Lao i picaria al travesser amb l'ensurt dels gairebé set mil aficionats de la Nova Creu Alta. Amb empat a zero s'arribaria al descans d'una primera meitat que deixaria les males notícies de les lesions musculars de dos homes claus com Jesús Olmo i Manu Redondo. Com dèiem abans, el segon temps seria clarament de color arlequinat i els tres punts podrien haver-se quedat a la ciutat vallesana. Primer ho provaria Hidalgo amb un xut des de la frontal de l'àrea però de nou Oier estaria encertat. El Barcelona no podia crear el seu clàssic joc de toc gràcies a la bona feina d'intensitat i agressivitat dels jugadors sabadellencs i només s'acostaven en perill a la porteria de De Navas amb jugades a pilota aturada. En una d'elles, Carmona amb molta intenció es trobaria amb la tanca i el rebot sortia a córner fregant el travesser amb el porter madrileny totalment venut. Però la més clara ocasió arribaria en el darrer minut. Passada en profunditat d'Òscar Ramírez cap a Lanza, que trencant el fora de joc, li guanya la partida a Armando i davant d'Oier la pica massa alt. Ja sense temps per més, Prieto Iglesias xiulava el final d'un derbi molt igualat i amb jugades de molta qualitat.\nPublicado por Miguel Angel "almunia" en diumenge, de març 11, 2012 Cap comentari :\nAvui a les a partir de les 12 hrs., al bar El Velòdrom del poliesportiu Can Balsach (davant de la plaça de la Creu Alta) de Sabadell concertàs en exclusiva dels Lutgarda's Friends (entrada gratuïta), per celebrar el desè aniversari de la nostra penya: @rlekinats.com!!!\nPublicado por Jordi Casals de Rosa "Playlife" en dissabte, de març 10, 2012 Cap comentari :\nDerbi. Avui és viurà el primer derbi de la temporada a la Nova Creu Alta. El calendari va voler que els tres enfrontaments contra equips catalans de la primera volta fossin com a visitants, així que en la segona part del campionat els arlequinats rebran a Barcelona B, Gimnàstic i Girona a l'estadi. El primer d'ells és el filial barcelonista entrenat per Eusebio Sacristán que arriba a l'estadi empatats a punts amb el Centre d'Esports i amb la derrota per 0-1 al Mini Estadi amb golàs de Juvenal Edjogo-Owono en el record.\nPel que fa a l'encontre d'aquesta tarda, Lluís Carreras té dues baixes obligades per lesió: la ja coneguda de Joaquín Rodríguez i la d'Hèctor Simón, que no s'ha recuperat a temps dels seus problemes al turmell que ja li van impedir jugar el José Rico Pérez d'Alacant. La bona notícia és la recuperació de Manu Lanza i Antonio Hidalgo, que amb problemes durant la setmana, han entrenat a menor ritme que els seus companys. Molt de compte hauran d'anar set jugador de la plantilla que és troben a una targeta de la suspensió i és podrien perdre el duel de la setmana vinent al Nuevo Colombino i contra el Recreativo de Huelva. El F.C. Barcelona 'B' té les baixes de jugadors convocats amb el primer equip com el sabadellenc Cristian Tello, Sergi Roberto, Muniesa, Montoya i Bartra. A més, Illie i Rubén Miño estan lesionats. Qui si que ha entrat a la convocatòria del tècnic castellàlleonès és el mexicà Jonathan Dos Santos.\nL'encontre corresponent a la vint-i-vuitena jornada del campionat de lliga donarà inici a les 18h. i serà retransmès per Esport3. L'àrbitre encarregat de dirigir el derbi serà el navarrés Prieto Iglesias. Només un precedent amb aquest col·legiat i va ser fa poc quant és va perdre a Los Pajaritos per 2-1. El trist record és la ràpida expulsió al minut deu de Nabil Baha que va condicionar la resta del partit.\nPublicado por Miguel Angel "almunia" en dissabte, de març 10, 2012 Cap comentari :\nPublicado por Miguel Angel "almunia" en divendres, de març 09, 2012 Cap comentari :\nTemporalment deshabilitat: Tornen les descargues dels partits en obert del nostre C.E. Sabadell F.C. SAD.\nLamentablement us hem d'informar que a mitg mati ens han informat que ja haviem superat el límit de ample de banda del servei gratuït SugarSync i que els enllaços dels partits quedaven inhabilitats. Degut a un important nombre de descargues, sobretot del partit contra el Deportivo de la Coruña i elevat tamany d'aquests ens han borrat els enllaços públics i advertit d'un tancament total del compte de la penya si tornes a passar.\nDes de @rlekinats.com estem intentant tornar a buscar solucions gratuïtes, que creiem que amb el servei de SugarSync ho haviem solucionat.\nMoltes gràcies per la vostre comprensió.\nPublicado por Jordi Casals de Rosa "Playlife" en dijous, de març 08, 2012 Cap comentari :\nEl Sabadell va obtenir una gran victòria de prestigi davant el millor equip de la categoria com és el Deportivo de la Coruña. Un gol en temps d'afegit del primer temps de Manu Lanza mitjançant un llançament de falta va servir per doblegar a l'equip gallec entrenat per l'exarlequinat José Luís Oltra. Els nostres socis i sòcies han votat pel millor jugador de l'encontre i els resultats són els següents:\nPablo Ruiz: 11 vots\nJuanjo, Hidalgo i Florian: 1\nPublicado por Miguel Angel "almunia" en dijous, de març 08, 2012 Cap comentari :\nTornen les descargues dels partits en obert del nostre C.E. Sabadell F.C. SAD.\nTots els @rlequinats estem d'enhorabona (no només perquè fem 10 anys), la penya tornar a oferir el servei de veure els partits del nostre club que el seu dia van oferir les televisions en obert i poder-los guardar per la eternitat. Gràcies el servei de SugarSync, podrem descargar tots els partits que es puguin anar penjant. Això si no serà per sempre, però mantindrem els 4 ultims partits de l'equip llaner més actuals.\nQui no vol veure la victoria de nou, davant del lider de la categoria per 1-0 o la derrota al José Rico Pérez amb idéntic resultat.\nDoncs aquí les tenim, en un rippeig en HD i audio originals dels canals que van oferir el partit:\nPublicado por Jordi Casals de Rosa "Playlife" en dimecres, de març 07, 2012 Cap comentari :\n"Estrenarem una cançó arlequinada, que serà la primera del dia"\nLutgarda's Friends en concert (Foto: Lutgarda's)\nCom ja us vam anunciar la setmana passada, Lutgarda's Friends tornen aquest dissabte als escenaris amb motiu del 10è aniversari de la nostra Penya. Tot un detall que, evidentment, els hi volem agraïr eternament. Avui publiquem una entrevista amb el cantant del grup, Josep Maria Farré, i soci i aficionat del Centre d'Esports Sabadell. En aquesta entrevista hem parlat del concert pròpiament, del grup i, evidentment, del moment actual de l'equip.\nAquest dissabte torneu a celebrar un concert. Nerviosos?\nUna mica, la veritat. Ens fa molta il·lusió poder finalment interaccionar amb el nostre públic de Sabadell i hem preparat la cita tot el que les nostres obligacions ens han permés. Tots tenim al cap que ens agradaria què fos el concert de dissabte i esperem que la realitat no desmenteixi aquest ideal.\nQuan va ser l'últim cop que vau actuar?\nDoncs en el nostre concert de comiat. Va ser al 2008 a Olesa de Montserrat. Són gairebé quatre anys i estem una mica rovellats, però esperem que no es noti gaire.\nPodríem dir que jugueu a casa perquè davant hi serà tot el públic arlequinat. Suposa un extra de motivació o de pressió?\nTotes dues coses, però sobretot de motivació. La pressió és inevitable, però la deixem més per als grups consagrats i per David Gallo. Repeteixo que ens fa moltíssima il·lusió tocar dissabte per a un públic vestit amb l'arlequinada.\nL'última cançó que vau composar va ser amb motiu de l'ascens a Segona A. Alguna altre cançó prevista a curt termini?\nBé, al concert estrenarem una altre canço arlequinada, que de fet serà la primera del dia. Però no és una peça pròpia, sinó una versió. Ens agradaria poder gravar-la durant aquesta temporada, ja que em temo que enguany no tindrem cançó de l'ascens.\nParlant d'ascens, per quant la del retorn a Primera Divisió?\nEl president, que penso que no és com un que ens havia de portar a la UEFA en quatre anys, va dir que en tres anys ho veuríem. Descomptat aquest, en queden dos. Anirem escrivint els primers versos, per si de cas. Francament, em conformo amb veure-ho algun dia una altra vegada. Si sobrevisc a l'experiència, prometo cançó, esclar.\nPer què el seguidor arlequinat ha d'anar al concert de dissabte?\nPer fer feliç a un infant, que no costa res... No sé, cadascú tindrà els seus motiu, però penso que la feina que fan les penyes és molt important. I, en aquest cas, cal reconèixer la trajectòria d' @rlekinats.com i felicitar-vos in situ. Que tothom que vulgui passar una bona estona, no tingui cap obligació matinal, vulgui fer Sabadell i escalfar motors per al partit de la tarda, no té millor plan que menjar-se unes escopinyes i unes braves mentre escolta els Lutgarda's. Esperem que hi hagi molt bon ambient.\nPer acabar, com estàs veient l'equip aquesta temporada? Ens salvem, oi?\nEn general, estic gaudint molt aquest any. Juguem força vistós, hem guanyat al Mini Estadi, al Deportivo...i sembla que ens salvarem. No és pot demanar més amb els diners que tenim. Penso que si nó haguéssim estat tan càndids en alguns partits, ara estaríem autoenganyant-nos amb la possibilitat d'un ascens a Primera per al qual encara no estem preparats. Cal no perdre la perspectiva d'on venim, saber qui som i gaudir del moment.\nMoltes gràcies i molta sort per dissabte!\nPublicado por Miguel Angel "almunia" en dimecres, de març 07, 2012 Cap comentari :\nEtiquetas: 10è aniversari , arlekinats.com , Entrevista\nTot i que ja fa un temps van decidir deixar els escenaris, hem aconseguit convèncer el grup musical més @rlekinat que hi ha hagut mai perquè hi tornin a pujar. Els Lutgarda's Friends faran un concert, amb entrada gratuïta, per celebrar el desè aniversari de la nostra penya: @rlekinats.com!!!\nSerà aquest proper dissabte, 10 de març, a partir de les 12 hrs., al bar El Velòdrom del poliesportiu Can Balsach (davant de la plaça de la Creu Alta).\nLa tornada dels Lutgardos serà espectacular: us hi esperem a totes i a tots!!! perquè com ells mateixos diuen: HO PETAREM!!!\nPublicado por Manel Escribà en dimarts, de març 06, 2012 Cap comentari :\nPortada d'El Saballut #40.\nJa s'ha publicat la revista digital El Saballut referent a febrer, on podreu trobar totes les cròniques dels partits d'aquest mes (inclosa la del "partit de l'any" -davant el Deportivo de La Coruña); l'anàlisi dels rivals del mes de març; l'entrevista, que en aquest número és amb el primer fitxatge del mercat d'hivern: Antonio Hidalgo; el fora de joc, amb les noticies més interessants d'aquests 29 dies; la sempre interessant Columna d'Adry Arroyo; i les secció dedicades al Futbol Femení i al CE Sabadell B.\nAquest mes la revista la volem dedicar molt especialment al nostre amic Jordi Romagosa, redactor d'El Saballut.\nPublicado por Manel Escribà en dilluns, de març 05, 2012 Cap comentari :\nBonic espectacle al Rico Pérez que ens mereixia millor sort\nHércules 1-0 Sabadell\nHércules: Falcón, Sergio, Arbilla, Mora, Samuel, Abel Aguilar, Gilvan, Diego Rivas, Tote (min. 59 Callejón), Tiago Gomes (min. 59 Urko Vera) i Míchel (min. 91 Escassi).\nSabadell: De Navas, Toni Lao, Redondo, Olmo, Pablo Ruiz, Ciércoles, Óscar Ramírez (min 80 Adrián Luna), Antonio Hidalgo (min. 71 Florian), Baha, Puigdollers i Lanzarote (min. 40 Ezequiel).\nGols: 1-0 Samuel (min. 59)\nEstadi: José Rico Pérez (6.000 espectadors)\nBona imatge la que va oferir el nostre Sabadell en la seva visita a l'estadi del José Rico Pérez on va tractar de tu a tu al conjunt local, clar aspirant a lluitar per l'ascens, i també va merèixer un millor resultat. La derrota fou del tot injusta i clares oportunitats vam desaprofitar per haver sumat algun punt. Ja des de l'inici es va veure que seria un partit entretingut als ulls de l'espectador i després d'una tímida arribada local la tindríem nosaltres en una internada per banda esquerra de Lanzarote que no trobaria rematador per molt poc. L'extrem barceloní seria canviat al minut 40 per Ezequiel en busca d'un major desbordament en banda. Tot i una major possessió alacantina eren els nostres qui disposaven d'unes millors arribades com la del minut 20 en que una centrada de Ramírez no va poder ser rematada per Baha quan ho tenia tot a favor davant el porter Falcón. Entremig l'Hércules també hauria pogut inaugurar el marcador per mitjà de Gilvan després d'una jugada d'Abel Aguilar. Seguiem però sense defallir en l'intent i als 41 minuts una centrada d'Ezequiel la refusaria Samuel contra el seu propi travesser a punt d'anotar el primer. I ja al límit del descans una falta botada per Puigdollers la remataria d'esquena amb el cap Hidalgo enviant la pilota molt a prop del pal. El segon període va començar també ben despert i Tiago Gomes xutaria també contra la fusta de De Navas, just abans que Baha fes una bonica jugada personal i després de marxar del seu defensa xutaria massa fluix fent lluir a Falcón. Oportunitats i ocasions a les dues àrees fins que el central Samuel a la sortida d'un servei de cantonada faria l'únic gol de la tarda molt celebrat a les grades del majestuós estadi alacantí. Però fou a partir de llavors quan el Sabadell es faria amo i senyor del control de la pilota i tindria oportunitats per almenys haver empatat l'encontre. Un actiu Baha tindria una bona ocasió en un xut des de la frontal que Falcón enviaria a còrner i també un xut de Florian sortiria fora per poc. Però la oportunitat amb majúscules arribaria al minut 74 en un rigorós penal sobre Pablo Ruiz que s'encarregaria de llençar Baha i que toparia novament amb el porter local que acabaria desviant el xut des dels onze metres del davanter saballut. Aquí va estar una igualada que vam seguir provant i que Falcón seguia encarregant-se de desfer. Ciércoles des de la frontal va tenir el gol ben a prop quan les forces ja començaven a defallir però tampoc ho va aconseguir. Ja en els últims minuts i en una contra comandada per Gilvan acabaria amb un penal també força dubtós de Pablo Ruiz que Callejón tampoc encertaria a marcar ja que David de Navas faria una gran aturada en el temps d'afegit. Al final victòria local que com ja va passar en el partit de la primera volta, l'Hércules s'emportaria molt més botí del que mereixia davant el nostre Sabadell.\nPublicado por MUTIO en dissabte, de març 03, 2012 Cap comentari :\nDesprés d'un inici fulgurant guanyant pràcticament tots els punts en competició, tot i el joc pírric que en molts partits van oferir els de Juan Carlos Mandiá, va arribar un sotrac a partir de la jornada 12 amb una derrota per la mínima a Girona que els va fer caure del primer lloc i també de les posicions d'ascens directe per situar-los al límit dels llocs de privilegi. I és que durant set setmanes només van ser capaços de vèncer al camp del Celta per 0 a 1. Aquella mala dinàmica es trencaria al seu estadi derrotant per 2 a 1 al Las Palmas i fent un bon partit.\nPerò el saber fer que atesora la plantilla presidida per Valentín Botella és sinònim de lluitar per pujar de forma directe fins a final de temporada. A casa s'han mostrat contundents, tot i patir sempre per acabar guanyant els seus partits que gairebé mai han estat per més d'un gol de diferència, però per altra banda també han caigut derrotats contra equips com Recreativo, Múrcia, Elche o fins i tot davant el filial del Vila-Real. No serà gens fàcil la visita al Rico Pérez ja que la qualitat dels jugadors com el porter Falcón, els defenses Mora, Samuel Llorca, Arbilla o un centre del camp format per Abel Aguilar, Diego Rivas, Tiago Gomes a més dels golejadors Carlos Calvo i Michel faran que tot sigui encara més complicat. A més de la pólvora que ja disposen a les botes homes com Urko Vera que està anotant gols realment importants en moments complicats, Tote o David Aganzo, durant el mercat d'hivern s'hi va sumar procedent del Huesca el brasiler Gilvan Gomes previ pagament de 150.000 euros, un futbolista amb molta velocitat, elèctric i que els donarà molta més profunditat de camp i que haurem de vigilar molt bé.\nLa darrera visita que vam fer al Rico Pérez per enfrontar-nos a l'Hércules, data de la temporada 2004/05, llavors a la Segona Divisió B en un partit que acabaria amb igualada a un gol després que els locals s'avancessin per mitjà de Cámara i empatés poc després d'entrar al terreny de joc i ja en els instants finals Emilio Guerra. Un partit a més que va significar la greu lesió del defensa Alberto Aybar "Peque" amb una boca de reg i que fins llavors estava fent una gran temporada.\nPublicado por Miguel Angel "almunia" en divendres, de març 02, 2012 Cap comentari :\nEl Sabadell no va poder treure res de positiu de la seva visita al Cartagonova per enfrontar-se al Cartagena de Rios i va caure derrotat per un gol a zero gràcies a una diana de Raimondi en la segona meitat. Els arlequinats no van jugar del tot bé i van veure trencada la bona ratxa de resultats davant un rival de la zona baixa. Els resultats de la votacions dels nostres socis i sòcies són els següents:\nPablo Ruiz: 7 vots\nArteaga, Ramírez i Toni Lao: 2\nJuanjo, Pablo Ruiz, Hidalgo i Florian: 1\nPublicado por Miguel Angel "almunia" en dijous, de març 01, 2012 Cap comentari :\nMoment del partit entre el Sabadell i Catalunya\nEmpat. El Centre d'Esports Sabadell va empatar ahir a la tarda al CAR de Sant Cugat davant de la selecció catalana Amateur que entrena Toni Almendros. En un partit faltat de tensió i qualsevol ritme de partit, els arlequinats van anar de menys a més però no van poder vèncer a un bon combinat català en el qual hi havien dos exarlequinats como Óscar Sierra i Javi González. Lluís Carreras va utilitzar els jugadors menys habituals per tal de que agafessin ritme i futbolistes com Jesús Olmo, David De Navas, Florian, Ramírez o Pablo Ruiz, entre d'altres, ni tan sols en van vestir de curt per participar en el 'partidet'.\nCom diem, al Sabadell li va costar entrar en el partit i no va ser fins la recta final de la primera meitat on va gaudir de clares ocasions de cara a la porteria de Ramírez, porter de la Montañesa. El més actiu va ser Fran Piera i de les seves botes van sortir les millors oportunitats obra d'Ezequiel i Aarón Bueno. Catalunya també va tenir les seves ocasions com xut de Rovira que va sortir fregant el pal o un remat de cap de Cano que va treure el propi Fran Piera sota pals. Només començar la segona meitat, la selecció es va avançar amb un gol de Miguel Reverte gràcies a una falta botada ràpidament per Montoro. El Sabadell continuava gaudint d'ocasions però sense punteria fins que un xut espectacular d'Adrián Luna des de 25 metres va sorprendre Ramírez i va establir l'empat a un definitiu. Destacar que Carrera només va fer un canvi, el d'Arteaga per Puigdollers en temps de descans.\nC.E. Sabadell: Mackay, Agustín, Samuel, Bermudo, Juvenal, Puigdollers (Arteaga), Adrián Luna, Aarón Bueno, Fran Piera, Álex Cruz i Ezequiel.\n28a Jornada Lliga: C.E. Sabadell-F.C. Barcelona 'B...